alexandrainst/scandi-wiki huggingface dataset:
Ceratus

Ceratus er en slekt av biller som ligner smellere (Elateridae).

Utseende 
Små (ca. 5 millimeter), avlange, mørke råtevedbiller. Oversiden er fint hårete og tett og fint punktert. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, lange, kraftig sagtakkede. Brystskjoldet (pronotum) er rundet, noe hvelvet, omtrent så langt som bredt, med litt uttrukne bakhjørner. innefor disse er bakkanten noe innbuktet. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, med tydelige lengdestriper. Beina er temmelig korte.

Levevis 
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. Arten som forekommer i Norge er knyttet til lind.

Utbredelse 
Slekten er utbredt i Sørøst-Asia, fra Thailand i vest til Ny-Guinea i øst, dessuten er det kjent en fossil art fra baltisk rav, og én art fra Seychellene. De fleste av artene lver på Filippinene og i Indonesia.

Systematisk inndeling  
Listen er ufullstendig.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Macraulacinae Fleutiaux, 1922
 Stammen Macraulacini Fleutiaux, 1922
 Slekten Ceratus Bonvouloir, 1871
 Ceratus albopilosus Fleutiaux, 1926
 Ceratus antennatus Otto, 2015 
 Ceratus luzonicus
 Ceratus nitidus
 Ceratus phoupaniensis Otto, 2016
 Ceratus scotti Fleutiaux - Seychellene
 Ceratus wotani Muona, 1993 - fossil art fra baltisk rav

Referanser

Eksterne lenker 

 

Biller formelt beskrevet i 1871
Råtevedbiller
Deltometopus

Deltometopus er en slekt av biller som ligner smellere (Elateridae).

Utseende 
Små (3-5,5 millimeter), avlange, blanke, mørke råtevedbiller. Oversiden er fint hårete og tett og fint punktert. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, kamformede. Brystskjoldet (pronotum) er rundet, noe hvelvet, omtrent så langt som bredt, med litt uttrukne bakhjørner. innefor disse er bakkanten noe innbuktet. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, med tydelige lengdestriper. Beina er temmelig korte.

Levevis 
Artene har larver som utvikler seg i død ved, denne slekten kan finnes på mange ulike treslag i ulike skogstyper Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene.

Utbredelse 
Slekten er utbredt i Amerika, de fleste av artene i den neotropiske økosonen, men to arter forekommer i Nord-Amerika.

Systematisk inndeling  
Listen er ufullstendig.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Macraulacinae Fleutiaux, 1922
 Stammen Macraulacini Fleutiaux, 1922
 Slekten Deltometopus Bonvouloir, 1871
 Deltometopus alacer Bonvouloir, 1871
 Deltometopus amoenicornis (Say, 1839)
 Deltometopus barnowskii Muona, 2000
 Deltometopus constrictus Bonvouloir, 1871
 Deltometopus fallax Bonvouloir, 1871
 Deltometopus foveolatus (Guérin-Méneville, 1843)
 Deltometopus fulvicornis (Guérin-Méneville, 1843)
 Deltometopus fuscipes Bonvouloir, 1871
 Deltometopus indocilis Bonvouloir, 1871
 Deltometopus similis Bonvouloir, 1871
 Deltometopus stalii Bonvouloir, 1871

Referanser

Eksterne lenker 
 bugguide.net - bildedatabase over nordamerikanske insekter. besøkt 20.1. 2020
 

Biller formelt beskrevet i 1871
Råtevedbiller
Heterotaxis

Heteotaxis er en slekt av biller som ligner smellere (Elateridae).

Utseende 
Små (ca. 4 millimeter), avlange, blanke, mørke råtevedbiller. Oversiden er fint hårete og tett og fint punktert. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete. Brystskjoldet (pronotum) er rundet, noe hvelvet, omtrent så langt som bredt, med litt uttrukne bakhjørner. innefor disse er bakkanten noe innbuktet. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, med tydelige lengdestriper. Beina er temmelig korte.

Levevis 
Artene har larver som utvikler seg i død ved, denne slekten kan finnes på mange ulike treslag i ulike skogstyper Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene.

Utbredelse

Systematisk inndeling  
Listen er ufullstendig.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien linderåtevedbiller (Macraulacinae) Fleutiaux, 1922
 Stammen Macraulacini Fleutiaux, 1922
 Slekten Heterotaxis Bonvouloir, 1871
 Heterotaxis dubius Fleutiaux, 1896
 Heterotaxis elongata Otto, 2016
 Heterotaxis myrmidon Bonvouloir, 1871
 Heterotaxis nipparensis Hisamatsu, 1957 - nå overført til slekten Feaia.

Referanser

Eksterne lenker 

 

Biller formelt beskrevet i 1871
Råtevedbiller
AC Omonia

Athletic Club Omonia Nicosia er et kypriotisk fotballag som spiller på øverste nivå i Kypros. Henning Berg ble ansatt som trener i 2019.

Meritter 
 Kypriotisk 1. divisjon: (21) 1960–61, 1965–66, 1971–72, 1973–74, 1974–75, 1975–76, 1976–77, 1977–78, 1978–79, 1980–81, 1981–82, 1982–83, 1983–84, 1984–85, 1986–87, 1988–89, 1992–93, 2000–01, 2002–03, 2009–10, 2020–21
 Den kypriotiske fotballcupen: (15) 1964–65, 1971–72, 1973–74, 1979–80, 1980–81, 1981–82, 1982–83, 1987–88, 1990–91, 1993–94, 1999–2000, 2004–05, 2010–11, 2011–12, 2021–22

Sesonger

Referanser

Eksterne lenker 
 

Fotballag på Kypros
Nikosia
198 land med Einar Tørnquist

198 Land med Einar Tørnquist er en podkast av og med Einar Tørnquist. Den startet opp våren 2019, og høsten 2022 ble sjette sesong tilgjengeliggjort. Podkasten produseres av medieselskapet Plan-B.

Podkasten tar for seg ett land i hver episode, og noen land går over flere episoder. Tørnquist har med seg en gjest som har en tilknytning til det aktuelle landet. Den hadde rundt  lyttere per juni 2022.

Det ble i 2022 gitt ut en bok med samme navn som podkasten. Den ble imidlertid trukket tilbake fra markedet samme år som den kom. Tørnquist medgir at den inneholder en grov faktafeil, og anmodet selv om å få boka trukket. Forveksling mellom hutuer og tutsier (det skulle stått hutuer om tutsier og motsatt) i avsnittet om Rwanda ble ikke oppdaget før boken hadde gått i trykken.

Episoder

Sesong 1 (våren 2019)

Sesong 2 (høsten 2019)

Sesong 3 (høsten 2020)

Sesong 4 (høsten 2021)

Sesong 5 (våren 2022)

Sesong 6 (høsten 2022)

Referanser

Eksterne lenker 
  198 land på Plan-B.no

 

Norske podkaster
Etableringer i 2019
Bård Wormdal

Bård Wormdal (født 15. oktober 1958) er en norsk journalist, sakprosaforfatter og foredragsholder. Han har vært ansatt i NRK siden midten av 1990-tallet. Wormdal er aktiv som foredragsholder om militær etterretning.

Bibliografi 
 Satellittkrigen. Norsk militarisering av polområdene og verdensrommet, Pax forlag 2011, 
 Spionbasen.  Den ukjente historien om CIA og NSA i Norge, Pax forlag 2015,

Referanser 
  

Norske journalister
NRK-journalister
Norske sakprosaforfattere
Alexandru

Alexandru (født Alexandru Gros Grindvoll 20. april 2000 i Rennebu i Sør-Trøndelag i Norge) er en norsk sanger, danser, låtskriver, pianist, gitarist og trommeslager.

Han debuterte med singelen O Holy Night i 2011.

Alexandru var medlem av boybandet Suite 16 fra 2014 til 2017.

I april 2017 opptrådde han på Beijing International Film Festival i Kina. Programmet ble vist på TV og hadde 400 millioner seere.

25. januar 2020 var Alexandru med i delfinalen i Melodi Grand Prix 2020 med sangen Pink Jacket.

Diskografi

Singler 

 O Holy Night (2011)
 Journey Together (2014)
 We Are the World (2014)
 Beneath Your Beautiful (2014)
 Sellotape (2017)
 Help From U (2019)
 Pink Jacket (2020)
 All I Need (2021)

Filmografi

TV 

 Prosjekt: Boyband (2014)
 Melodi Grand Prix 2016 (2016)
 Melodi Grand Prix 2020 (2020)

Videografi

Musikkvideoer 

 O Holy Night (2011)
 Journey Together (2014)
 We Are the World (2014)
 Beneath Your Beautiful (2014)

Eksterne lenker 

 facebook.com
 instagram.com
 twitter.com

Norske sangere
Deltakere i Melodi Grand Prix 2020
Edvin Anger

Edvin Anger (født 8. april 2002) er en svensk langrennsutøver som representerer klubben Åsarna IK.

Idrettskarriere 
Anger vant Scandic cup 2018/19, dette er Sveriges langrennscup i langrenn for juniorer. Under Svensk mesterskap i langrenn for junior 2019 deltok han i klassen H18, og fikk der sølv på 15 km og bronse på sprinten i fri teknikk.

Han representerer Sverige under Vinter-OL for ungdom 2020. Der fikk han sølv i langrennscross, bak Nikolai Holmboe fra Norge, med Albin Åström på tredjeplass. Han vant sprinten, foran Nikolai og Aleksander Holmboe.

Referanser

Eksterne lenker 
 
  Profil hos Vinter-OL for ungdom 2020

Svenske langrennsløpere
Deltakere under Vinter-OL for ungdom 2020
Lucanus choui

Lucanus choui er en billeart i familien hjortebiller (Lucanidae).

Kjennetegn 
En nokså stor (hannen 35-60 millimeter), brunsvart hjortebille, oversiden delvis kledt med gulgrå bestøvning. Hannen har kraftige, krumme kjever, disse har en kraftig tann nær spissen, som er kløvet. De knebøyde antennene har vanligvis en fire-leddet vifte. Bakhodet har rundede tverrkjøler langs bakkanten. Beina er mørke, leggene rødlige. Hunnen mangler de forstørrede kjevene, hodet er mye mindre, svært tett og kraftig punktert, kroppen en del bredere e4nn hos hannen.

Levevis

Utbredelse 
Arten er utbredt i det sørøstlige Tibet.

Systematisk plassering 

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus choui Huang & Chen, 2013

Referanser

Eksterne lenker 
 
 

Hjortebiller
Biller formelt beskrevet i 2013
Tibets insekter
Prosopocoilus yazakii

Prosopocoilus yazakii er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor, kraftig, blank hjortebille. Kroppen er nokså bred. Hode og pronotum er mørkt rødlige, dekkvingene brunsvarte med gule sidefelter. Hannenes kjever er ikke sterkt forstørrede, krumme, med en nedoverrettet tann ved roten, kløvede i spissen. Antennene har en tre-leddet vifte. Pronotum er betydelig bredere enn langt, rundet firkantet, betydelig innbuktet foran. På beina er lårene rødlige med svart spiss, leggene brungule. Hunnen er mindre enn hannen, uten forstørrede kjever. Hodet er grovt og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er kjent fra Tibet og det nordlige Myanmar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Prosopocoilus (i snever forstand)
 Prosopocoilus yazakii Nagai, 2005

Eksterne lenker 
 
 

Hjortebiller
Biller formelt beskrevet i 2005
Tibets insekter
Myanmars insekter
Bothynus laevipennis

Bothynus laevipennis er en bille som hører til familien skarabider (Scarabaeidae).

Utseende 
En middelsstor (ca. 20 millimeter), avlang, blank, lyst rødbrun hornbille. Hodet er uten horn. Hannen har en nokså stor grop foran på pronotum, med et kort, butt horn ved forkanten. Pronotum er ganske fint og spredt punktert bortsett fra gropen som har kraftig mikroskulptur. Dekkvingene har fine punktrekker. På beina har for-leggene tre store, skarpe tenner. Hunnen ligner hannen, men kroppsformen er bredere.

Levevis 
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse 
Arten er kjent fra Brasil, Bolivia og Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Bothynus Hope, 1837
 Bothynus laevipennis Arrow, 1937

Kilder 
 
 Dynastidae du monde- nettside om arten
 Generic Guide to New World Scarab Beetles - Bothynus

Eksterne lenker 
 
 

Hornbiller
Biller formelt beskrevet i 1937
Brasils insekter
Bolivias insekter
Argentinas insekter
Den nye venstresiden

Den nye venstresiden eller det nye venstre var en bred politisk og kulturell strømning i den vestlige verden i 1960- og 1970-årene. Begrepet «den nye venstresiden» ble brukt i kontrast til «den gamle venstresiden», forstått som tradisjonelle sosialister, kommunister og fagbevegelsen. I motsetning til «den gamle venstresidens» fokus på klassekamp og på industrisamfunnet var «den nye venstresiden» kjennetegnet av sitt fokus på progressive temaer som borgerrettigheter, feminisme, LGBT-rettigheter, abortkamp, kjønnsroller, reform av narkotikapolitikken og nye kulturelle impulser. «Den nye venstresiden» var kjennetegnet av å stille seg kritisk både til det eksisterende kapitalistiske samfunnet og til kommunismen, særlig representert ved Sovjetunionen og østblokken. Den nye venstresiden fikk en bred kulturell innflytelse i vesten og mange senere impulser og bevegelser har sine røtter i strømningen, for eksempel grønne partier og grønn politikk.

Litteratur
Teodori, Massimo, red., The New Left: A Documentary History. London: Jonathan Cape (1970).

Politiske ideologier
Tåtøy skole

Tåtøy skole var en grunnskole opprettet i 1867 på Tåtøy utenfor Kragerø. Skolen ble nedlagt i 2012, den hadde da rundt 30 elever. Per 2020 står skolebygningen på Tåtøyveien tom. Siste rektor ved skolen het Jens Petter Solstad (blant elever kaldt Jeppe).

Referanser 

Skoler i Vestfold og Telemark
Kragerøs historie
Stormvarsel

Stormvarsel (originaltittel: Key Largo) er en amerikansk thriller fra 1948 regissert av John Huston med Humphrey Bogart, Edward G. Robinson og Lauren Bacall i hovedrollene.

Handlingsreferat 
Militærveteran Frank McCloud ankommer Hotel Largo i Key Largo, Florida, og besøker familien til George Temple, en venn som tjente under ham og ble drept i Italia flere år tidligere. Han møter vennens enke Nora Temple, og hans far James, som eier hotellet. For øyeblikket har hotellet bare seks gjester: Toots, Curly, Ralph, Angel og en alkoholiker Gaye Dawn, samt og en sjette mann som stort sett forblir tilbaketrukket på hans eget rom. Frank forteller Nora og James om Georges heltemot under krigen, og deler noen kjære minner som George hadde snakket om. De forteller at George ofte nevnte Frank i brev han sendte hjem under krigen.

Alle sammen forbereder seg på en stor orkan som skal være på vei mot området, men blir avbrutt av sheriff Ben Wade og hans stedfortreder Sawyer. De søker etter Osceola-brødrene, et par amerikanske indianere som skal ha stukket av. Rett etter at politiet har gått, ankommer flere Seminole for å søke ly på hotellet - blant dem var Osceola-brødrene. De oppdager at den sjette gjesten ved hotellet var en beryktet gangster, Johnny Rocco, som ble forvist til Cuba noen år tidligere. Rocco venter på at hans kontakter fra Miami skal dukke opp for å inngå en avtale med ham. Men assisterende sheriff Sawyer dukker opp igjen, og arresterer Rocco. I konfrontasjonen blir Sawyer skutt av Rocco, og Roccos håndlangere tar kroppen hans ut med en robåt og slipper ham i havet.
 
Stormen avtar til slutt. Sheriff Wade kommer tilbake, og leter etter sin stedfortreder Sawyer. Han oppdager dødsfallet, men Rocco legger all skyld på Osceola-brødrene. Rocco tvinger deretter Frank, som var en dyktig sjømann, til å ta både ham og hans håndlangere tilbake til Cuba med en liten båt.

Rolleliste

 Humphrey Bogart - Maj. Frank McCloud
 Edward G. Robinson - Johnny Rocco/Howard Brown
 Lauren Bacall - Nora Temple
 Lionel Barrymore - James Temple
 Claire Trevor - Gaye Dawn
 Thomas Gomez - Richard "Curly" Hoff 
 Harry Lewis - Edward "Toots" Bass

 John Rodney - Deputy Sheriff Clyde Sawyer
 Marc Lawrence - Ziggy
 Dan Seymour - Angel Garcia
 Monte Blue - Sheriff Ben Wade
 William Haade - Ralph Feeney
 Jay Silverheels - John Osceola (ukreditert)
 Rodd Redwing - Tom Osceola (ukreditert)

Referanser

Eksterne lenker 
 

Kriminalfilmer
Thrillerfilmer
Sort-hvitt-filmer
Engelskspråklige filmer
Filmer fra 1948
Askerbørskogen

Askerbørskogen er en østgående hengedal i Asker kommune i Viken. Dalen ligger mellom Vardåsmarka i nord og Kjekstadmarka i sør. Den begynner ved Verkensvannet i vest, og munner ut i åssiden nord for Heggedal. Fra Verkensvannet ned gjennom dalen renner Verkenselva, som danner Sætrefossen i åssiden før den renner ut i Gjellumvannet.

Askerbørskogen er et gammelt og godt bevart kulturlandskap, med godt jordbruksland. Øverst i dalen ligger Dikemark, med Solberg skole. Nederst ligger Skjellestad, med boligbebyggelse som hører til tettstedet Heggedal.

Dalen har en egen velforening, stiftet i 1935.

Eksterne lenker 
 Askerbørskogen vel
 Artikkel på lokalhistoriewiki.no

Kilder 
 Budstikkas store Asker og Bærum-leksikon, s. 56
 Biofokusrapport 2009-23 : Naturverdier ved Dikemark og Vardåsen i Asker kommune

Askers geografi
Kjekstadmarka
Tallon Griekspoor

Tallon Griekspoor (født 2. juli 1996 i Haarlem) er en nederlandsk profesjonell tennisspiller. 

Hans beste resultat i Grand Slam-sammenheng er 2. runde, noe han har nådd ved tre anledninger. Han har vunnet ti Challenger-titler.

Referanser

Eksterne lenker 
 

Nederlandske tennisspillere
Personer fra Haarlem
Alejandro Tabilo

Alejandro Tabilo (født 2. juni 1997 i Toronto) er en kanadisk-født chilensk profesjonell tennisspiller. 

I hans Grand Slam-debut i 2020 nådde han 2. runde ved å slå Daniel Elahi Galán i fem sett, men tapte i strake sett mot John Isner i 2. runde.

Referanser

Eksterne lenker 
 

Chilenske tennisspillere
Personer fra Toronto
Piocarabus

Carabus (Piocarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.

Utseende 
Middelsstore, avlange, blanke, svarte jordløpere, uten metallisk glans. Kjevene er middels store og kraftige, nesten like lange som resten av hodet, som er trapesformet med sidekjøler.  Pronotum er rundet, ikke innbuktet foran de rundede bakhjørnene, nokså blankt, med en bred og grunn midtfure. Dekkvingene er ovale, ganske hvelvede, med fine lengdestriper.

Levevis 
Artene kan finnes i åpne landskaper.

Utbredelse 
Gruppen er utbredt i Kina.

Systematisk inndeling 

Listen følger i hovedsak . 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Piocarabus Reitter, 1896
 Carabus (Piocarabus) blumenthaliellus Deuve, 1988
 Carabus (Piocarabus) blumenthaliellus blumenthaliellus Deuve, 1988
 Carabus (Piocarabus) blumenthaliellus hualongensis Deuve, 2010
 Carabus (Piocarabus) blumenthaliellus magniventris Cavazzuti, 1999
 Carabus (Piocarabus) choui Deuve, 1989
 Carabus (Piocarabus) kitawakianus Imura, 1993
 Carabus (Piocarabus) kitawakianus henanicola Deuve, 2004
 Carabus (Piocarabus) kitawakianus huoditangicus Cavazzuti, 1999
 Carabus (Piocarabus) kitawakianus kitawakianus Imura, 1993
 Carabus (Piocarabus) kitawakianus shirenshanicus Imura, 2006
 Carabus (Piocarabus) nanwutai Kleinfeld, Korell & Wrase, 1996
 Carabus (Piocarabus) ohshimaianus Deuve, 1988
 Carabus (Piocarabus) pachypterus Imura, 1999 - ofte regnet som en underart av C. vladimirskyi
 Carabus (Piocarabus) sui Imura & Zhou, 1998
 Carabus (Piocarabus) sui neixiangensis Imura, 2006
 Carabus (Piocarabus) sui sui Imura & Zhou, 1998
 Carabus (Piocarabus) titanus Breuning, 1933
 Carabus (Piocarabus) vladimirskyi Dejean, 1830
 Carabus (Piocarabus) vladimirskyi pachypterus Imura, 1999
 Carabus (Piocarabus) vladimirskyi tianzhuiensis Cavazzuti, 2008
 Carabus (Piocarabus) vladimirskyi vladimirskyi Dejean, 1830

Referanser

Eksterne lenker 

 
 

jordløpere
Biller formelt beskrevet i 1896
Kinas insekter